له‌ به‌ياننامه‌ى ده‌زگاى په‌يوه‌نديه‌يل خارجى حكومه‌ت هه‌رێم كوردستان ئه‌را(شه‌فه‌ق نيوز)ئه‌وه‌ ده‌ركه‌فت ك حكومه‌ت هه‌رێم له‌شوون كۆنگره‌يل گوزه‌يشته‌ پيشبينى ئه‌وه‌ له‌ حكومه‌ت ناوه‌ندى عراقى و كومه‌ڵگاى ناوده‌وڵه‌تى كرد ريز و حورمه‌ت له‌ قوربانيه‌يل ملله‌ت كورد و ئازايه‌تى پێشمه‌رگه‌ بگرن، وه‌لى ره‌فتار ته‌كڕه‌وى حكومه‌ت عراقى ناڕوزايه‌تى حكومه‌ت و ملله‌ت كوردستان له‌لى كه‌فته‌و له‌ داوه‌ت نه‌كردن كوردستان ئه‌را ئى كۆنگره‌.
جى باسه‌، به‌ياننامه‌گه‌ى حكومه‌ت هه‌رێم جه‌خت له‌وه‌يش كرد ك هه‌رێم كوردستان جوور ته‌نيا هه‌رێميگ له‌ عراق له‌يوا دوينيد ك ماف خوه‌يه‌ نوێنه‌رايه‌تى داشتوود ئه‌را به‌شدارى له‌ى كۆنگره‌يله‌ وه‌خاتر گوزارشكردن له‌بان هه‌ڵويست و سياسه‌ته‌يلى و يه‌يش مافيگ ده‌ستوريه‌ وه‌ گووره‌ى مادده‌ى 105 له‌ ده‌ستوور هه‌ميشه‌يى عراق.
ج . أ
